**Sir Francis "Frank" Darwin** (coñecido tamén polas letras FLS FRS FRSE) nado en Down House, (Downe, Kent) o 16 de agosto de 1848 e finado en Cambridgeo 19 de setembro de 1925, foi un botánico británico. Foi o terceiro fillo do naturalista e científico Charles Darwin.

Biografía
---------

Francis Darwin en 1910.
Estudou na Clapham Grammar School. Logo foi ao Trinity College de Cambridge, primeiro estudando matemáticas, despois pasou a Ciencias Naturais, graduándose en 1870. Logo foi estudar medicina na St George's Medical School de Londres, licenciouse en Medicina en 1875, pero non exerceu como médico.

Darwin estivo casado tres veces e viúvo dúas. Primeiro casou con Amy Richenda Ruck en 1874, pero ela morreu en 1876 catro días despois do nacemento do seu fillo Bernard Darwin, que máis tarde se convertería en escritor. En setembro de 1883 casou con Ellen Wordsworth Crofts (1856–1903) e tiveron unha filla Frances Crofts Darwin (1886–1960), unha poeta que casou con Francis Cornford, tamén poeta, e que se deu a coñecer co nome de casada. A súa terceira esposa foi Florence Henrietta Fisher, filla de Herbert William Fisher e viúva de Frederic William Maitland, con quen casou en 1913. A súa irmá, Adeline Fisher, foi a primeira esposa do primo de Darwin.

Francis Darwin traballou co seu pai en experimentos relacionados cos movementos das plantas, en concreto o fototropismo, e foron coautores de *The Power of Movement in Plants* (1880). Os seus experimentos demostraron que o coleóptilo dunha plántula de herba nova dirixe o seu crecemento cara á luz comparando as respostas das plántulas con coleóptilos cubertos e descubertos. Estas observacións levarían posteriormente ao descubrimento da auxina.

Darwin foi nomeado polo seu pai para a Sociedade Linneana de Londres en 1875,  e foi elixido membro da Sociedade o 2 de decembro de 1875. Foi elixido membro da Royal Society o 8 de xuño de 1882, o mesmo ano no que morreu o seu pai. Darwin editou *The Autobiography of Charles Darwin* (1887), e produciu algúns libros de cartas a partir da correspondencia de Charles Darwin; *A vida e as cartas de Charles Darwin* (1887) e *Máis cartas de Charles Darwin* (1905). Tamén editou *On the Reception of the Origin of Species* (1887), de Thomas Huxley.

A Universidade de Cambridge concedeulle un doutoramento honoris causa en 1909. Tamén recibiu doutoramento honoris causa en Dublín, Liverpool, Sheffield, Bruxelas, St Andrews, Uppsala e Praga. Foi nomeado cabaleiro en 1913.

Está enterrado en Cambridge. A súa filla, Frances Cornford, foi enterrada máis tarde con el.

Familia
-------

A súa primeira esposa, Amy Ruck, morreu en 1876, poucos días despois do nacemento do seu fillo Bernard, e foi enterrada na igrexa da Holy Trinity, Corris, no norte de Gales. Segundo unha carta escrita por Charles Darwin ao seu amigo íntimo, Joseph Dalton Hooker : "Nunca vin a ninguén sufrir tanto como o pobre Frank. Foi a N. Wales para enterrar o corpo nun pequeno patio da igrexa entre as montañas".

Casou coa súa segunda esposa, Ellen Wordsworth Crofts, en 1883, quen foi bolseira e profesora no Newnham College e foi membro da Ladies Dining Society en Cambridge, xunto con outros 11 membros. Morreu en 1903, e está enterrada no cemiterio da igrexa de St. Andrew, en Girton.

En 1913 casou coa súa terceira esposa, Lady Florence Henrietta Fisher, a viúva de Frederic William Maitland. Ela morreu en 1920 e está enterrada na parroquia de Ascension Burial Ground, Cambridge, fronte á tumba de Sir Francis Darwin e a súa filla Frances Cornford.

Publicacións
------------

* *Life and Letters of Charles Darwin (Vida e cartas de Charles Darwin)* (1880); (2a edición revisada, 1887); Segunda impresión da edición revisada, 1888
* *The Power of Movement in Plants (O poder do movemento das plantas)* (1880)
* *The Practical Physiology of Plants (A fisioloxía práctica das plantas)* (1894)
* *Elements of Botany (Elementos de botánica)* (1895)
* *Rustic Sounds and Other Studies in Literature and Natural History* (*Sons rústicos e outros estudos de literatura e historia natural*) (1917)

Notas
-----

1. ↑  Royal Society (1932). "Biography; Obituary notices". *Proceedings of the Royal Society* **110**: i–c. doi:10.1098/rspb.1932.0031.  `|data-acceso=` require `|url=` (Axuda)
2. ↑  Nature (1 de agosto de 1948). "Sir Francis Darwin (1848–1925)". *nature.com* (en inglés) **162**: 248–248. ISSN 1476-4687. doi:10.1038/162248a0.
3. ↑  A Macmillan Shearer (Xullo 2006). "Biographical index" (PDF). *royalsoced.org.uk*. ISBN 090219884X. Arquivado dende o orixinal (PDF) o 24 de xaneiro de 2013. Consultado o 18 September 2015.
4. ↑  Browne 2002, p. 434.
5. ↑  "2 Dec. 1875. Darwin, Francis, M.B. Down, Beckenham, Kent." in: The Linnean Society of London: List of the Linnean Society of London, 1876. [London:] Printed by Taylor and Francis, Red Lion Court, Fleet Street. p.10.
6. ↑  A Guide to Churchill College, Cambridge: text by Dr. Mark Goldie, pages 62 and 63 (2009)
7. ↑  *The Correspondence of Charles Darwin*
8. ↑  Murray, John (Xaneiro de 1888). "The Quarterly Rewiew". *Quarterly Rewiew*: 1–30.

Véxase tamén
------------

### Outros artigos

* Dorothea Pertz coa que foi coautor de cinco artigos
* Conduit Head, que regalou á súa filla Frances Cornford Darwin

### Bibliografía

* Browne,, E. Janet. (2002). *Charles Darwin: vol. 2 The Power of Place*. Londres; Johnathan Cape. ISBN 0-7126-6837-3.
* Ayres, Peter. "The Aliveness of Plants: The Darwins at the Dawn of Plant Science" Londres: PIckering & Chatto, 2008.ISBN 978-1-85196-970-8
* Darwin, Francis Sacheverell. (1927). *Travels in Spain and the East, 1808-1810 (Viaxes por España e Oriente, 1808-1810)*. Universidade de Cambridge (reeditado por Cambridge University Press, 2009; ISBN 978-1-108-00431-2 )

|  |  |
| --- | --- |
| Control de autoridades | 
* Wd: Q1333425
* WorldCat
* VIAF: 45044003
* BAV: ADV11421961
* BIBSYS: 90166894
* BMT: 197124
* BNE: XX901605
* BNF: 128142952
* CANTIC: a11298765
* CiNii: DA01357743
* DeutscheBio: 116027983
* FAST: 12943
* GND: 116027983
* Gutenberg: 1807
* ICCU: LO1V045882
* ISNI: 000000011025968X
* LCCN: n50037925
* Leopoldina: 2378
* LibriVox: 9301
* NDL: 00550883
* NKC: hka2014808233
* NLA: 36016143
* NLG: 265311
* NPG: mp93862
* NTA: 067663400
* OBP: ID
* ODNB: 32717
* OL: OL2102690A
* openMLOL: 37013
* PTBNP: 139807
* SNAC: w6j697vc
* SUDOC: 069243115
* WikiTree: Darwin-99
* zbMATH: darwin.francis

 |